《上运使陈兵部》
宋代·朱长文

屈指西州当世英，我公杰出久知名。自从扬马奇才后，又得岷峨灵气清。

刚者近仁今始见，惠而能政古难并。胸罗万象纵横有，目悦群情黑白明。

已借牙筹安右辅，尚留金节压东瀛。片章驰上云霄动，一檄飞前草木惊。

断割剧繁如简易，针砭瘦瘠使丰盈。此时阜俗资良策，匪夕畴庸在老成。

窃愧衰姿毗太府，幸逢雅量庇寒生。欲祈阴施增仙算，几见蟠桃结子荣。

作者简介：朱长文（1039—1098）北宋书学理论家；字伯原，号乐圃、潜溪隐夫，苏州吴县人（今属江苏苏州），未冠。